Cadro

Cadro lii oovdiš kieldâ Lugano pirrâdâhkoddeest Ticino kantonist Sveeicist. Onnáá peeivi tot lii Lugano kaavpug kaavpuguási. Ive 2012 Cadrost assii 2 089 olmožid. Kieldâ vijđodâh lâi 4,52 km², já ton ässeesaahâdvuotâ lâi 462,17 ässed/km².

Cadro naaburkieldah lijjii Canobbio, Capriasca, Lugano já Sonvico Sveeicist sehe Valsolda Italiast.

Cadro kieldâ vuáđudui virgálávt ive 1803 talle ko Ticino kanton seervâi Sveeici vuárnumliiton. 

Historjá
Ive 1599 räi Cadro kuulâi Sonvico servikoodán. Maŋeláá Cadrost šoodâi jiečânâs servikodde, moos kuulâi ive 1801 räi meiddei Davesco-Soragno.

S. Agata kirkko mainâšui vuossâmuu tove ive 1366. Tot uđâsmittui ive 1603 já restauristui 1900-lovvoost.

Cadro ässeeloho pisoi suullân siämmáážin ive 1960 räi. Tastmaŋa tot lasanij kuulmâkiärdásâžžân, tastko Cadrost šoodâi uđđâ aassâmkuávlu Lugano kaavpug aldasijn.

Kieldâlahtem
Cadro kieldâ lopâttui cuáŋuimáánu 14. peeivi 2013, ko Bogno, Cadro, Carona, Certara, Cimadera, Sonvico já Valcolla kieldah lahtojii Luganon.

Aalmugjienâstem 20.11.2011
Bogno, Cadro, Certara, Cimadera, Lugano, Sonvico já Valcolla ässeeh tuhhiittii kieldâlahtem aalmugjienâstmist, mii uárnejui skammâmáánu 20. peeivi 2011. Kieldâlahtem tuhhiittii 76,69 % jienâsteijein. Cadro kieldâst jienâstii 1 170 olmožid. Sist 660 ađai 56,75 % tuhhiittii kieldâlahtem.

 Kieldâ  Jienâsteijeeh  %  Toháliih jienah  Kale  %  Ij  % Bogno               Cadro               Certara               Cimadera               Lugano               Sonvico               Valcolla               Ohtsis              

Aalmugjienâstem 11.3.2012
Carona ässeeh pessii jienâstiđ esken ive 2012. Njuhčâmáánu 11. peeivi 2012 uárnejui nubbe aalmugjienâstem, moos uásálistii puoh kieldah. Kieldâlahtem tuhhiittii 80,19 % jienâsteijein. Cadro kieldâst jienâstii 593 olmožid. Sist 444 ađai 77,62 % tuhhiittii kieldâlahtem.

 Kieldâ  Jienâsteijeeh  %  Toháliih jienah  Kale  %  Ij  % Carona               Bogno               Cadro               Certara               Cimadera               Lugano               Sonvico               Valcolla               Ohtsis              

Eennâmtiätu
Cadro lii Cassarate-nommâsii juuvâ leevi. Kieldâ kuávdáš lii 466 m merâtääsi paajaabeln.

Viehâdâh
Ässeeloho

 Fáádást eres soojijn 

Käldeeh

Luokka:Lugano
Luokka:Sveeici ovdiih kieldah
Luokka:Sveeici siijdah